Vlad Voiculescu: Nu e vorba de "morți ascunși". Datele nu sunt certe. Nu e exclus ca diferența să fie de ordinul miilor.
Vlad Voiculescu spune este o certitudine faptul că decesele COVID-19 nu sunt raportate corect. Vlad Voiculescu: O problema cu siguranță există. Am făcut verificări la nivel de spitale, în cele două platforme în care se raportează. Întrebat dacă există posibilitatea să greșească el, fostul ministru a spus că nu are nicio îndoială că o diferență există.
Fostul ministru al Sănătății, Vlad Voiculescu, a oferit informații suplimentare despre raportarea greșită a numărului deceselor cauzate de COVID-19. Întrebat la Digi24 despre câte mii de cazuri este vorba, Vlad Voiculescu a răspuns că deocamdată nu se știe, dar este o certitudine faptul că decesele COVID-19 nu sunt raportate corect.Investigația în acest caz a început de câteva zile: "o problema cu siguranță există. Am făcut verificări la nivel de spitale, în cele două platforme în care se raportează".Întrebat de ce a ieșit public cu cifra de "câteva mii", fostul ministru a afirmat că a comparat cele 2 platforme – alerte.ms.ro și corona-forms -. Pe o platformă raportează spitale, iar pe cealaltă "toate entitățile" și diferența este "semnificativă".Cele două platforme sunt în coordonarea Ministerului de Interne, respectiv a INSP și Ministerului Sănătății."Nu e vorba de morți ascunși. Este o chestiune de metodologie", a precizat fostul ministru.Întrebat de ce vorbește despre aceste date cu atâta siguranță, Voiculescu a răspuns că a luat un spital, s-a uitat la cifra deceselor și s-a uitat cum e raportată pe cele două platforme: "pe ambele era subraportare, iar diferența era semnificativă", care poate fi de ordinul miilor.Voiculescu: "Datele nu sunt certe. Este cert că există o diferență semnificativă și poate fi de ordinul miilor"Întrebat dacă există posibilitatea să greșească el, fostul ministru a spus că nu are nicio îndoială că o diferență există.Mai mult, Vlad Voiculescu nu a putut preciza dacă problema pe care a sesizat-o este de competența procuraturii: "nu știu. Ce spun eu e că metodologia trebuie revizuită, la fel și modul în care este aplicată".Vineri dimineață, Vlad Voiculescu vorbea despre "indicii" că morții COVID-19 nu sunt raportați corect.